תוכן

[הלכה למעשה 1](#_Toc131448374)

[א. שאין בן זוגו של ראשון שזה הוציא רשעה מביתו וזה הכניס רשעה לתוך ביתו 1](#_Toc131448375)

[ב. אונס בישראל מישרא 1](#_Toc131448376)

[ג. ואלו אסורות מלאכול בתרומה האומרת טמאה אני לך 2](#_Toc131448377)

[הלכתא למשיחא 2](#_Toc131448378)

[ד. ושבאו עדים שהיא טמאה והאומרת איני שותה ושבעלה אינו רוצה להשקותה ושבעלה בא עליה בדרך 3](#_Toc131448379)

[ה. סוטה שיש לה עדים במדינת הים אין המים בודקין אותה 3](#_Toc131448380)

[א. האומרת טמאה אני ושבאו לה עדים שהיא טמאה ... מנחתה נשרפת ... נטמאת מנחתה ... הרי היא ככל המנחות ותשרף קדש הקומץ ולא הספיק להקריבו עד שמת הוא או עד שמתה היא הרי היא ככל המנחות ותשרף ... נמצאו עדיה זוממין מנחתה חולין 4](#_Toc131448381)

דף ו.

הלכה למעשה

# שאין בן זוגו של ראשון שזה הוציא רשעה מביתו וזה הכניס רשעה לתוך ביתו

אשה רעה בדעותיה ושאינה צנועה כבנות ישראל הכשרות מצוה לגרשה שנ' (משלי כב פסוק י) גָּרֵשׁ לֵץ וְיֵצֵא מָדוֹן גרש לץ ויצא מדון, ואשה שנתגרשה משום פריצות[[1]](#footnote-1) אין ראוי לאדם כשר שישאנה[[2]](#footnote-2), שאין זה מוציא רשעה מביתו וזה מכניסה לתוך ביתו. וכ"ש שאין ראוי להשיאו עצה שיחזירנה[[3]](#footnote-3), מיהו אם עבר ונשאה אין מוציאין.

# אונס בישראל מישרא

כבר התבאר במסכת יבמות דף נו: שאשת[[4]](#footnote-4) ישראל שנאנסה[[5]](#footnote-5), מותרת לבעלה[[6]](#footnote-6), שהרי נאמר לגבי אשת איש שנסתרה (במדבר ה יג) וְהִוא לֹא נִתְפָּשָׂה הא נתפשה מותרת. אך אם ימות בעלה תהיה אסורה לכהן.

# ואלו אסורות מלאכול בתרומה האומרת טמאה אני לך

כבר תתבאר במסכת נדרים דף צ: כל אשת כהן[[7]](#footnote-7) או בת כהן שאמרה טמאה אני באונס או ברצון אף על פי שמותרת לבעלה[[8]](#footnote-8), הרי זו אסורה לאכול אפי' בתרומה דרבנן[[9]](#footnote-9) וכ"ש בתרומה דאורייתא[[10]](#footnote-10). ואין חוששים שמא בכך שאוסרין לה לאכל בתרומה יצא לעז על בניה שהם ממזרים, כיון שאפשר שתאכל חולין, לא יהא ניכר, שיאמרו שאין לה תרומה לאכל.

אפי' גירשה בעלה אח"כ[[11]](#footnote-11), או מת והיא בת כהן, וכן אשת כהן שאוכלת בשביל בנה, אסורה לעולם בתרומה

י"א[[12]](#footnote-12) שקודם שגירשה מותרת לאכל בתרומה שחוששים ללעז ורק אם נתאלמנה או נתגרשה, או שאין לה בנים מן הכהן[[13]](#footnote-13) אסורה בתרומה, שאז אין לעז שיאמרו עכשיו נאנסה ויש מחלקים[[14]](#footnote-14) שבתרומה דרבנן חוששים ללעז ומותרת, אבל בדאורייתא אין מתירין לה לאכל משום לעז. וי"א[[15]](#footnote-15) שדוקא אם אמרה נאנסתי, אבל אם אמרה נבעלתי ברצון אין אוכלת בתרומה, ואין חוששים ללעז על בניה.

בת כהן שנתאלמנה או נתגרשה, ואמרה נטמאתי כשהייתי תחת בעלי, אסורה בתרומה.

הלכתא למשיחא

#  ושבאו עדים שהיא טמאה והאומרת איני שותה ושבעלה אינו רוצה להשקותה ושבעלה בא עליה בדרך

כבר התבאר לעיל דף ה: שאשת איש[[16]](#footnote-16) אפי' היא בת כהן ואשת כהן[[17]](#footnote-17), שבאו עליה עידי קינוי שקינא לה בעלה ועידי סתירה, שנסתרה עם אותו שקינא לה הרי זו אסורה לאכול בתרומה עד שתשתה מי המרים[[18]](#footnote-18) מפני שהיא ספק זונה[[19]](#footnote-19). אולם אם אכלה, אינה חייבת מיתה ולא מלקות, אלא עוברת בעשה דונטמאה[[20]](#footnote-20). ואינה משלמת קרן וחומש[[21]](#footnote-21).

מת בעלה קודם שישקנה, או שהיתה מן הנשים שאינן שותות[[22]](#footnote-22) ולא נוטלות כתובה[[23]](#footnote-23), הרי זו אסורה לאכול בתרומה לעולם[[24]](#footnote-24).

אם לא קינא לה אף שבאו עדי סתירה אין אוסרין על היחוד ומותרת בתרומה[[25]](#footnote-25).

# סוטה שיש לה עדים במדינת הים אין המים בודקין אותה

באו עידי טומאה[[26]](#footnote-26) אחר ששתת הרי זו תצא בלא כתובה ואסורה לבעלה ואפילו לא אירע לה דבר מדברים האלו מפני שאין המים בודקין אלא מי שאין לה עדים שמודיעין זנותה ועוד שמא בעלה אינו מנוקה מעון ולפיכך לא בדקו המים את אשתו.

אבל[[27]](#footnote-27) אם בא עד אחד והעיד שהיא טמאה, הרי זו תשב תחת בעלה שהרי שתת. וי"א[[28]](#footnote-28) שכשם שעד אחד אוסרה קודם שתיה כך אוסרה אף לאחר שתיה.

דף ו:

# האומרת טמאה אני ושבאו לה עדים שהיא טמאה ... מנחתה נשרפת ... נטמאת מנחתה ... הרי היא ככל המנחות ותשרף קדש הקומץ ולא הספיק להקריבו עד שמת הוא או עד שמתה היא הרי היא ככל המנחות ותשרף ... נמצאו עדיה זוממין מנחתה חולין

למרות שבסדר השקאת סוטה משקה אותה[[29]](#footnote-29) ואחר שתשתה לוקח כלי השרת שבו המנחה ונותנו על ידיה וכהן מניח ידו תחתיה ומניפה במזרח כשאר כל התנופות מוליך ומביא ומעלה ומוריד, ואחר שמניף מגיש המנחה לקרן דרומית מערבית של מזבח כשאר מנחות של יחיד וקומץ ומקטיר הקומץ והשאר נאכל לכהנים. מכל מקום סוטה שהקריב הכהן[[30]](#footnote-30) את מנחתה ואחר כך השקה כשרה[[31]](#footnote-31).

נטמאת מנחתה קודם שיניחנה בכלי שרת, הרי זו תפדה ככל המנחות שנטמאו קודם שיתקדשו בכלי שרת ויביא מנחה אחרת.

נטמאת המנחה אחר שקדשה בכלי שרת הרי זו תשרף. וכן אם אמרה טמאה אני קודם שתקמץ המנחה, או שאמרה איני שותה או שלא רצה בעלה להשקותה, או שבאו עידי טומאה או שמת הוא או שמתה היא, הרי המנחה כולה נשרפת. ואם אירע אחד מאלו אחר שקרב הקומץ אין השירים נאכלין.

נמצאו עידיה זוממין[[32]](#footnote-32) מנחתה תצא לחולין.

1. רמב"ם הלכות גירושין פרק י הלכה כב, שו"ע ונו"כ אבהע"ז קיט ה [↑](#footnote-ref-1)
2. אולם אם משום דבר שהקדיחה תבשילו לוקחה אחר לכתחלה וכן נראה מדברי התוס' שם וכן משמע מדברי מרן שכתב משום פריצות ומשמע נמי מדבריו ז"ל דאפילו אשה רעה בדעותיה יכול ללוקחה אחר. גט פשוט שם טז [↑](#footnote-ref-2)
3. גט פשוט שם [↑](#footnote-ref-3)
4. שו"ע ונו"כ שם ו יא [↑](#footnote-ref-4)
5. בש"ס פליגי אבוה דשמואל ורבא והלכתא כרבא כל שהיא בתחילת ביאה באונס וסוף הביאה ברצון הוי כנאנסו. ב"ש שם כג [↑](#footnote-ref-5)
6. וכיון שאינה אסורה על בעלה מותרת גם לבועל. באר היטב שם כא מבית הלל [↑](#footnote-ref-6)
7. רמב"ם הלכות תרומות פרק ח הלכה טו [↑](#footnote-ref-7)
8. שהרי חיי' שמא עיניה נתנ האחר כדלעיל. [↑](#footnote-ref-8)
9. רדב"ז שם [↑](#footnote-ref-9)
10. שלענין תרומה שויתה לנפשה חתיכה דאיסורא כיון שהודית שנטמאת. [↑](#footnote-ref-10)
11. מל"מ פ"ב מסוטה הי"ב [↑](#footnote-ref-11)
12. מאירי בסוגייתינו דפסק כרב ששת [↑](#footnote-ref-12)
13. תוס' כאן וכן מבואר בתו' שנץ סוטה ו. [↑](#footnote-ref-13)
14. הר"א מן ההר שם ועי' במאירי במשנה שם שחולק ע"ז וכן מוכח בר"ן ותו' שם שחולקים [↑](#footnote-ref-14)
15. תוס' שאנץ סוטה שם [↑](#footnote-ref-15)
16. רמב"ם הלכות תרומות פרק ח הלכה טו [↑](#footnote-ref-16)
17. עיין להלן ו. ברש"י [↑](#footnote-ref-17)
18. ואז אם תצא נקיה מותרת לבעלה ומותרת לתרומה כמש"כ רבנו בפ"ג מסוטה הכ"א [↑](#footnote-ref-18)
19. הכתוב עשה ספק כודאי בסוטה להלן דף כח. א"ר יהושע כך היה דורש זכריה כו' ת"ר שלש פעמים האמורין בפרשה אם נטמאה נטמאה ונטמאה למה אחד לבעל ואחד לבועל ואחד לתרומה. [↑](#footnote-ref-19)
20. מנ"ח מצוה רפ"ג ועי' תו' יבמות ס"ט א' ד"ה כי [↑](#footnote-ref-20)
21. דלענין להוציא ממון לא אמרי' דעשאו כודאי דהא ב"ש אמרי דנוטלת כתובה משום דשטר העומד לגבות כגבוי וכ"ש שאין מוציאין ממנה ממון דע"ז לא נחלקו ב"ה. דרך אמונה שם קיח ובציון ההלכה ס"ק קנה. [↑](#footnote-ref-21)
22. כגון ט"ו נשים שמנה רבנו בפ"ב מסוטה ה"ב או שאמרה איני שותה כמ"ש רבנו שם ה"א או שבא לה עד טומאה ואפי' בא אחר ששתתה ולא בדקוה המים נאמן או שקינו לה ב"ד: [↑](#footnote-ref-22)
23. לאו דוקא דה"ה אלו שנוטלות כתובה ולא שותות כגון שאמר בעלה איני משקה או שבא עליה בעלה אחר שנסתרה או שהעידו עליה א' מחמש נשים ששונאות אותה שנטמאה כמ"ש רבנו בפ"א מסוטה הט"ו ורבנו קיצר בזה. מל"מ פ"ב מסוטה הי"ב ואו"ש כאן ו [↑](#footnote-ref-23)
24. שכיון שנאסרה בתרומה ע"י הקינוי וסתירה ואין כאן השקאה שתתיר אותה נשארת באיסורה ואפי' גירשה בעלה או מת והיא בת כהן אסורה בתרומה. משנה למלך שם [↑](#footnote-ref-24)
25. דרך אמונה ם קטו [↑](#footnote-ref-25)
26. רמב"ם הלכות סוטה פרק ג הלכה כג [↑](#footnote-ref-26)
27. דין זה דעד אחד לא נתבאר בגמרא אך הוא סברת רבינו דס"ל דע"כ לא מהני עד אחד אלא קודם שתייה דגזירת הכתוב היא שלא תשתה כל שיש בה ע"א לטומאה וכיון דליכא שתייה להתירה נשארה באיסורה דומיא דנשים דאינן ראויות לשתות מגזירת הכתוב והם אסורות משום דליכא שתייה שיתירום. ובזמן הזה נמי הוי דינא הכי דכיון דליכא מי סוטה נשארה באיסורה אבל אם כבר שתתה הרי היא מותרת עד שיבאו שני עדי טומאה אבל ע"א לא. ואם היה בא זה העד קודם שתייה היתה נאסרת לא מפני העד אלא מפני שהיתה נמנעת השתייה מגזירת הכתוב. משנה למלך שם. ועיין חידושי ר' חיים הלוי שם. [↑](#footnote-ref-27)
28. התוספות חולקים בדין זה דרבינו שכתבו וז"ל ושבאו עדים שהיא טמאה מספקא לרבי אי דוקא נקט עדים שנים אבל ע"א לא מהימן ... או דילמא כיון דהאמינה תורה לע"א אחר קינוי וסתירה ליכא חילוק בין אחד לשנים מיהו מסתברא דה"ה לע"א כדעולא דאמר כל מקום שהאמינה תורה ע"א הרי כאן שנים ע"כ. משנה למלך שם. ובמשנה למלך [שם] הוכיח דדעת התוס' דדוקא בשני עדים אין המים בודקין אבל בעד אחד המים בודקין אותה, אבני מילואים קעח סעיף יד שכתב שגם בעד אחד אין המים בודקין. [↑](#footnote-ref-28)
29. רמב"ם הלכות סוטה פרק ג הלכה טו [↑](#footnote-ref-29)
30. רמב"ם שם פרק ד הלכה יד [↑](#footnote-ref-30)
31. להבין דברי רבינו נקדים מה שכתבתי בחידושי לגמרא (סוטה) דף ו' דע דיש שני מיני קרבנות הבאים על הספק, האחד, למשל אשם תלוי, שאם נודע לו שחטא הרי חייב חטאת, רק שהואיל ונזדמן ספק עבירה לידו מחוייב להביא ע"ז קרבן להגן עליו, והוא קרבן בפני עצמו, אבל חטאת עוף הבא על הספק, הרי אינה נאכלת, ואינה קרבן רק על אופן שילדה, אך שהתורה גילתה דמביאין חולין בעזרה מספק (עיין נזיר כ"ט ע"א והבן) ולכך בחטאת העוף שלאחר שמצה דמה נודע שלא ילדה נשרפת מהתורה, ובאשם תלוי הבשר יאכל, אבל אשם ודאי דינו כחטאת העוף, וא"כ איפוא נראה בסוטה שעל אופן הספק חייבה התורה להביא קרבן, ואופן הקרבן הוא לברר העון, שהמים יבדקו אותה, א"כ נראה שמה שכתבו תוספות (ו, ב ד"ה קרב) דאם באו עדים שהיא טמאה לאחר הקרבת קרבן דנאכלת, הוא דוקא באופן דאין הלכה כרב ששת (שם ע"א), ואילו לא באו עדים רק אח"כ היו המים בודקים, א"כ שפיר הוה קרבן מעליא, ושפיר נאכל, דקרב מכבר, אבל לרב ששת, דבאופן זה לא היו המים בודקין אף אם באו אחרי זה הרבה, א"כ בכה"ג אין אופן הבאת הקרבן כלל, ובודאי לשריפה אזיל, ופשוט. ולפי זה דברי רבינו תמוהין מאוד, שכתב שכל אלו אם אירע אחד מאלו אחר שקרב הקומץ אין השירים נאכלין, וצ"ע, שזהו היפך הברייתא שהובא בגמרא דילן, ואולי יתכן דרבינו מיירי אם עדיין לא שתתה, ולא היו המים בודקין אותה, דבדיעבד כשר בהקריב ואח"כ השקה, ולפי זה מדוייק דברי רבינו, דאיירי בשלא שתתה עדיין, כמו דחשיב או שאמר בעלה איני רוצה להשקותה, ולכך אם הקריב קומץ שלה אין השירים נאכלין, כיון דעדיין לא שתתה, והא דנקיט בבלי וירושלמי בכל הנך דנאכלין השירים הוא דוקא אם שתתה קודם ואח"כ הקריב, דנמצא שכבר נתברר המין דקרבן גמור הוא, כמו אשם תלוי שנזרק דמו. אך אכתי צ"ע על השמטת רבינו דינא דגמרא (סוטה יט, א) בהשקה ואח"כ הקריב, וצ"ע. אור שמח שם [↑](#footnote-ref-31)
32. רמב"ם שם הלכה טו [↑](#footnote-ref-32)